## Poziv za sudjelovanje u projektu mobilnosti učenika

**Poziv za sudjelovanje u  projektu mobilnosti učenika**

**Electronics – vocational education for new technologies**

U suradnji s partnerskom ustanovom euroMIND Projects iz Španjolske/Sevilla u tijeku je provedba projekta

„**E-VENT“** u sklopu kojega će učenici obavljati stručnu praksu u inozemstvu. Agencija za mobilnost i programe EU u sklopu Erasmus+ programa odobrila je ovaj projekt u ukupnoj vrijednosti od 26.202,00 €.

.

U sklopu projekta E-VENT mogu sudjelovati učenici za zanimanje ***tehničar za elektroniku*** 2., 3. i 4. godine obrazovanja u školskoj godini 2018./2019.

Planirano razdoblje mobilnosti učenika je tijekom listopada 2018. godine, u trajanju od dva tjedna.

Prijaviti se mogu svi zainteresirani učenici navedenog zanimanja i godina obrazovanja.

**Kriteriji za izbor sudionika**

- motiviranost učenika (motivacijsko pismo učenika)

- opći uspjeh (izvješće razrednika), posebno uspjeh iz stručnih predmeta (predmetni nastavnik), vladanje (razrednik i predmetni nastavnik)

- razina znanja engleskog jezika (predmetni nastavnik)

- razvijene socijalne vještine i jezične kompetencije (razrednik i predmetni nastavnik)

- zalaganje i rad na praktičnoj nastavi i razina usvojenosti znanja u strukovnim predmetima (predmetni nastavnik)

- dodatno sudjelovanje u aktivnostima škole, projektima i natjecanjima (razrednik i predmetni nastavnici)

- podrška roditelja, pisana odluka i suglasnost.

**Postupak prijave**

Sudionik koji se prijavljuje na natječaj za sudjelovanje u projektu dužan je

* Poslati ispunjenu Prijavnicu (Word-ov dokument) na e-mail e.vent.erasmus.ssjk@gmail.com te dostaviti potpisane Prijavnicu i Suglasnost roditelja (staratelja) u učeničku referadu **najkasnije do 15.6.2018., do 14 sati.**
* Napisati motivacijsko pismo te ga poslati na e-mail adresu projekta: e.vent.erasmus.ssjk@gmail.com**, najkasnije do 15.6.2018.**